|  |
| --- |
|  **Рождество на Пресвета Богородица** |
|  |
| 
Поглед кон црквата |
| **македонска православна црква** |
| **Епархија** | Дебарско-кичевска |
| **Архијерејско намесништво** | Бродско |
| **Парохија** | Манастиречка |
| Местоположба |
|  |
| **Место** | Горни Манастирец |
|  **Општина** | Македонски Брод |
|  **Држава** | Македонија |
| Општи податоци |
| **Покровител** | Богородица |
|  **Изградба** | 11 век (старата); 1899 (новата) |
|
| Архитектонски опис |
|

**Рождество на Пресвета Богородица** — главна и единствена манастирска црква во Поречкиот Манастир кој се наоѓа во поречкото село Горни Манастирец. Црквата е градена во 1899 година на темели од постар објект.

Особености
----------

Манас­тир­ската црква е градена од камен и од свежо гасена вар, а фрес­ко­живописот е работен со природни бои и со жолчка од јајце. Во однос на архитектурата, се смета дека од првобитната градба на манастирот е останата само црквата со јужниот параклис и нартексот. Надво­реш­ниот дел на храмот е со архитектонски изглед кој е духовно привлечен.

Во храмот има живопис од два периода, од 12. и од 19. век. Првиот и најстариот е од времето кога е подигната и црквата, најверојатно од 12. век или порано. Овие фрески своевремено пострадале, па затоа дошло до ново живопи­су­вање во 19. век. Импозантниот фрескоживопис од постсветиклиментовиот период го вместува овој манастир во значајните споменици. Манастир­ската црква ја красат преуба­вите сочувани фрагменти, кои зборуваат за недостижната уметничка убавина. Разнобојните фреско-остатоци ги има и во наосот, а и во олтарната апсида. Откако е симнат горниот слој на фрески, кои се од 19. век, јасно се виделе фреските од 12. век, кои зрачат со убавината на средно­веков­ната византиско-словенска уметност.

На западната страна, над западната врата, се распростира на цел ѕид огромна фреска со претставени сцени од Страшниот суд. Најгоре, во среди­ната, е поставен ангел со отворена книга. Лево и десно од него се два ангела со труби. Под нив се наоѓаат есхатолошки фрескопрестави од воскресенито на мртвите. Тие сцени се поделени на два дела: на едната страна се оние што воскрес­ну­ваат од земјата и со нив е Спасителот како Цар на земјата, а од другата стра­на е како Цар на морето. Таму се нацртани разни риби и морски животни од чии усти излегуваат луѓе или делови од човечки тела на оние што се уда­виле во водите и биле изедени од рибите и од водните животни. Нив ги враќа мор­скиот свет од водата, заради воскресението. Со рибите е прикажан и октопод со човечка рака во устата. Бог е претставен како Праведен Судија, Владетел и Цар на живо­тот и смртта, Воскресител и Спасител. На јужниот ѕид била прика­жана немирната атмосфера на пеколот изделена во рамки (сочувана тешко видлива претстава на Жената што спиела во неделите и Мерењето на души­те), а на северниот, блажен­ст­вото и мирот на рајот, од кој е сочуван само ликот на праведен Авраам. Прет­ставата на Страш­ниот суд во западниот дел на црквата е силен печат за дог­мата за Второто пришествие на Христос на зем­јата, за патиштата на праведните и казните што ќе ги стигнат престап­ниците и неверните...

Наводи
------

1. ↑  *Поречки манатир у селу Манастирцу у Македонији (о архитектури, програму и стилским одликама новооткривених фресака*), -Мирјана М. Машнић  Архивирано на 30 октомври 2011 г.
2. ↑  „Цркви". Дебарско-кичевска епархија. Архивирано од изворникот на 2012-06-14. Посетено на 2010-09-09.

Поврзано
--------

* Поречки Манастир
* Горни Манастирец

|  |  |
| --- | --- |
| Ризница | „Црква „Рождество на Пресвета Богородица" - Горни Манастирец" на Ризницата ? |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Бродско архијерејско намесништво |
| --- |
|  |
| Парохии (3) | Бродска **·**  Манастиречка **·**  Русјачка |
|  |
| Манастири (4) | Манастир „Раѓање на Пресвета Богородица" - Порече · „Воскресение Христово" - Могилец · „Света Троица" - Црешнево · „Успение на Пресвета Богородица" - Долно Ботуше |
|  |
| Цркви (25) | **Св. Атанасиј** (2): Вир, Модриште; **Св. Богородица** (2): Брод, Горни Манастирец; **Св. Димитрија** (2): Брод, Локвица; **Св. Ѓорѓи** (2): Девич, Долни Манастирец; **Св. Јован Крсител** (1): Брест;  **Архангел Михаил** (2): Пешна, Могилец; **Св. Илија** (2): Тажево, Требино; **Св. Никола** (5): Брод, Вир, Суво Дол, Калуѓерец, Црешнево; **Св. Пантелејмон** (1): Белица; **Св. Петка** (2): Брест, Грешница; **Св. Преображение** (1): Брест; **Св. Талалеј** (3): Белица, Брест, Инче. |
|  |
| Населени места (51) | **Брод** · Белица · Бенче · Битово · Близанско · Брезница · Брест · Вир · Волче · Горни Манастирец · Горно Ботушје · Горно Крушје · Грешница · Девич · Долни Манастирец · Долно Ботушје · Долно Крушје · Драгов Дол · Дреново · Заград · Звечан · Здуње · Зркле · Ижиште · Инче · Калуѓерец · Ковач · Ковче · Косово · Крапа · Латово · Локвица · Лупште · Могилец · Модриште · Ореовец · Рамне · Растеш · Русјаци · **Самоков** · Сланско · Слатина · Старо Село · Суводол · Сушица · Тажево · Томино Село · Тополница · Требино · Требовље · Црешнево |

 |